system
Răspunde în limba română, în stilul Wikipedia, cat mai corect gramatical.
user
Ce ai despre Trnava?
assistant
Trnava (în germană Tyrnau, medieval Sumbothal, în maghiară Nagyszombat, evocat uneori de românii transilvăneni drept Târnavia sau Sâmbăta Mare) este un oraș în vestul Slovaciei, la 45 km nord-est de Bratislava, pe râul Trnavka, pe magistrala feroviară Bratislava-Žilina și pe autostrada cu acces limitat Bratislava-Žilina. Este capitala unei regiuni (kraj) sau Unități Teritoriale Autonome (VÚC) și a unui district (okres). Este sediul unei arhiepiscopii romano-catolice (1541-1820 și din 1978). Orașul are un centru istoric. Datorită numărului mare de biserici între zidurile orașului, Trnava a fost denumită adeseori "Roma slovacă".

Etimologie
Numele orașului derivă de la cuvântul slovac tŕnie (mărăciniș), cu referire la vegetația de pe malurile râului.

Personalități
Johannes Sambucus (1531-1584), umanist
György Káldi (1573-1634), traducător și pedagog
Franz Fasching (1686-1746), profesor la Colegiul Iezuit din Cluj
Ludwig Schlesinger (1864-1933), profesor la Universitatea Franz Josef din Cluj

Varia 
În Biserica Sf. Nicolae este înmormântat cărturarul sibian Nicolaus Olahus.

Note

Vezi și 
 Listă de orașe din Slovacia

Trnava
Orașe universitare din Slovacia